CELEX: 31982D0437
Language: el
Date: 1982-06-24 00:00:00
Title: 82/437/EOK: Απόφαση τού Συμβουλίου τής 24ης Ιουνίου 1982 περί τροποποιήσεως τής αποφάσεως 76/402/EOK περί τού επιπέδου επιδοτήσεως τού επιτοκίου πού προβλέπεται από τήν οδηγία 72/159/EOK περί εκσυγχρονισμού τών γεωργικών εκμεταλλεύσεων στήν Ιταλία

Avis juridique important

|

31982D0437

82/437/EOK: Απόφαση τού Συμβουλίου τής 24ης Ιουνίου 1982 περί τροποποιήσεως τής αποφάσεως 76/402/EOK περί τού επιπέδου επιδοτήσεως τού επιτοκίου πού προβλέπεται από τήν οδηγία 72/159/EOK περί εκσυγχρονισμού τών γεωργικών εκμεταλλεύσεων στήν Ιταλία  

Επίσημη Εφημερίδα αριθ. L 193 της 03/07/1982 σ. 0038 - 0038

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 24ης Ιουνίου 1982  περί τροποποιήσεως της αποφάσεως 76/402/ΕΟΚ περί του επιπέδου επιδοτήσεως του επιτοκίου που προβλέπεται από την οδηγία 72/159/ΕΟΚ περί εκσυγχρονισμού των γεωργικών εκμεταλλεύσεων στην Ιταλία  (82/437/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 82/436/ΕΟΚ (2), και ιδίως το άρθρο 8 παράγραφος 2 δεύτερο εδάφιο,  την πρόταση της Επιτροπής,  Εκτιμώντας:  ότι η ιταλική κυβέρνηση ζήτησε την παράταση της αποφάσεως 76/402/ΕΟΚ (3), όπως τροποποιήθηκε τελευταία από την απόφαση 81/241/ΕΟΚ (4), και η οποία ισχύει μέχρι τις 31 Δεκεμβρίου 1981 ·  ότι το επιτόκιο που ισχύει επί του παρόντος στην Ιταλία για τα μακροπρόθεσμα γεωργικά δάνεια ανέρχεται σε 19,6 % και υπερβαίνει κατ' αυτό τον τρόπο κατά 6,2 % το ύψος του επιτοκίου που έχει ληφθεί σαν βάση στην απόφαση 76/402/ΕΟΚ·  ότι η εφαρμογή επιτοκίου ύψους 19,6 % και επιδοτήσεως επιτοκίου 9 %, 11 % και 12 % αντιστοίχως θα είχε σαν αποτέλεσμα την επιβάρυνση του δικαιούχου με ποσό ανώτερο από τα ελάχιστα ποσά επιβαρύνσεως που ορίζονται από την οδηγία 72/159/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Από την 1η Ιανουαρίου 1982, το άρθρο 4 της αποφάσεως 76/402/ΕΟΚ αντικαθίσταται από το ακόλουθο κείμενο:  «Άρθρο 4  Η παρούσα απόφαση ισχύει μέχρι τις 31 Δεκεμβρίου 1983».  Άρθρο 2  Η παρούσα απόφαση απευθύνεται στην Ιταλική Δημοκρατία.  Έγινε στο Λουξεμβούργο, στις 24 Ιουνίου 1982.  Για το Συμβούλιο  Ο Πρόεδρος  F. AERTS  (1) ΕΕ αριθ. L 96 της 23. 4. 1972, σ. 1.  (2) Βλέπε σελίδα 37 της παρούσας Επίσημης Εφημερίδας.  (3) ΕΕ αριθ. L 108 της 26. 4. 1976, σ. 39.  (4) ΕΕ αριθ. L 113 της 25. 4. 1981, σ. 46.